**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 53**

**din 27 aprilie 2021**

**privind aprobarea Actelor adiționale de modificare și completare a Actului constitutiv şi a Statutului Asociaţiei de Dezvoltare Intercomunitară de Gestionare a Deşeurilor în Judeţul Suceava, mandatarea reprezentantului legal să voteze pentru alegerea Președintelui și a Consiliului director al Asociaţiei, precum și împuternicirea Asociaţiei de Dezvoltare Intercomunitară de Gestionare a Deşeurilor în Judeţul Suceava să semneze în Adunarea Generală a Asociației prin reprezentantul său legal, Președintele Asociației, în numele și pe seama municipiului Câmpulung Moldovenesc, Actele adiționale de modificare și completare a Actului constitutiv şi a Statutului Asociaţiei de Dezvoltare Intercomunitară de Gestionare a Deşeurilor în Judeţul Suceava**

Consiliul local al municipiului Câmpulung Moldovenesc, judeţul Suceava, întrunit în ședința ordinară din 27 aprilie 2021;

Având în vedere:

-Referatul de aprobare prezentat de domnul Negură Mihăiță, primarul municipiului Câmpulung Moldovenesc, judeţul Suceava, înregistrat la nr. 10596 din 12.04.2021;

-Raportul de specialitate al Compartimentului juridic, înregistrat la nr. 10598 din 12.04.2021;

-Raportul de specialitate al Poliției locale - Compartimentul mediu, înregistrat la nr. 10600 din 12.04.2021;

-Avizul Comisiei de specialitate a Consiliului Local;

-Adresa Asociației de Dezvoltare Intercomunitară de Gestionare a Deșeurilor în Județul Suceava nr. 3/20.01.2021;

-Prevederile art. 10 alin. (2) şi alin. (4) din Legea serviciilor comunitare de utilităţi publice nr. 51/2006, republicată, cu modificările şi completările ulterioare;

-Hotărârea Guvernului nr. 855/2008 pentru aprobarea actului constitutiv-cadru şi a statutului-cadru ale asociaţiilor de dezvoltare intercomunitară cu obiect de activitate serviciile de utilităţi publice, cu modificările și completările ulterioare.

În temeiul art. 89, art. 129 alin. (2) lit. d) şi lit. e), alin. (7) lit. n), alin. (9) lit. c), art. 132 art. 139 alin. (3) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**HOTĂRĂŞTE:**

**Art.1.**Se aprobă modificarea și completarea Actului Constitutiv al Asociaţiei de Dezvoltare Intercomunitară de Gestionare a Deşeurilor în Judeţul Suceava, conform Actului adiţional prevăzut în Anexa nr.1.

**Art.2.**Se aprobă modificarea și completarea Statutului Asociaţiei de Dezvoltare Intercomunitară de Gestionare a Deşeurilor în Judeţul Suceava, conform Actului adiţional prevăzut în Anexa nr.2.

**Art.3.**Se acordă mandat domnului Negură Mihăiță, Primarul municipiului Câmpulung Moldovenesc, Județul Suceava, reprezentantul de drept a municipiului Câmpulung Moldovenesc în Adunarea Generală aAsociației de Dezvoltare Intercomunitară de Gestionare a Deşeurilor în Judeţul Suceava să voteze pentru modificarea și completarea Actului Constitutiv și Statutului Asociaţiei de Dezvoltare Intercomunitară de Gestionare a Deşeurilor în Judeţul Suceava, precum și pentru alegerea Președintelui și a Consiliului director al asociaţiei.

**Art.4.**Se împuternicește Asociaţia de Dezvoltare Intercomunitară de Gestionare a Deşeurilor în Judeţul Suceava să semneze în Adunarea Generală a Asociației prin reprezentantul său legal, Președintele Asociației, în numele și pe seama municipiului Câmpulung Moldovenesc, membru în Asociație, Actele adiționale de modificare și completare a Actului constitutiv şi a Statutului Asociaţiei de Dezvoltare Intercomunitară de Gestionare a Deşeurilor în Judeţul Suceava prevăzute în anexele nr. 1 și 2 la prezenta hotărâre.

**Art.5.**Anexele nr. 1 - 2 fac parte integrantă din prezenta hotărâre.

**Art.6.**Persoana nominalizată la art. 3 va aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,**  **Berențan Corneliu - Petru** |  | **Contrasemnează:**  **SECRETAR GENERAL**  **AL MUNICIPIULUI**  **Erhan Rodica** |